বৰ্ধিত নিবনুৱা সমস্যা সমাধানৰ দাবীত চুবুৰীয়া ৰাজ্য মেঘালয়ৰ ৰাজধানী শ্বিলঙত আজি খাচী জয়ন্তীয়া আৰু গাৰো পিপ'ল ফেডাৰেচনৰ দ্বাৰা আয়োজিত এক প্ৰতিবাদী সমদলে হিংসাত্মক ৰূপ ধাৰণ কৰাৰ ফলত সংবাদ মাধ্যমৰ লোকসহ কেইবাগৰাকীও লোক আহত হয়।
মেঘালয়ত নিবনুৱাৰ তীব্ৰ বৃদ্ধিৰ ওপৰত সজাগতা বৃদ্ধিৰ উদ্দেশ্যে মটফ্ৰানৰ পৰা লাইতুমখৰাৰ অগ্নি নিৰ্বাপক বাহিনীৰ খেলপথাৰলৈ এই প্ৰতিবাদী সমদল উলিওৱা হৈছিল।
কিন্তু সমদলটোত অংশগ্ৰহণ কৰা একাংশ লোকে পথচাৰীক আক্ৰমণ কৰাৰ পিছতে ক্ৰমাৎ প্ৰতিবাদে হিংসাত্মক ৰূপ লয় বুলি অভিযোগ উঠিছে। এই হিংসাত্মক ঘটনাত বহুকেইগৰাকী লোক আহত হোৱাৰ লগতে কেইবাখনো বাহন ক্ষতিগ্ৰস্ত হয়।
প্ৰতিবাদকাৰীসকলে মেঘালয় আৰক্ষীৰ এখন বাহনতো আক্ৰমণ কৰি বাহনখনৰ অনিষ্ট সাধন কৰে। এই হিংসাত্মক ঘটনাৰ পাছতে সমদলটোৰ নিৰ্ধাৰিত পথচোৱাত যানবাহনৰ চলাচল স্থবিৰ হৈ পৰে।
ইফালে হিংসাৰ পিছত অঞ্চলটোৰ দোকান-পোহাৰ তথা ব্যৱসায়িক প্ৰতিষ্ঠানসমূহ দিনটোৰ বাবে বন্ধ কৰি দিয়া হয়।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
